CELEX: 31991R1907
Language: el
Date: 1991-06-17 00:00:00
Title: Κανονισμός (ΕΟΚ) αριθ. 1907/91 του Συμβουλίου της 17ης Ιουνίου 1991 για την εφαρμογή της απόφασης αριθ. 8/91 του Συμβουλίου Υπουργών ΑΚΕ - ΕΟΚ για την παράταση της ισχύος της απόφασης αριθ. 2/90 σχετικά με τα μεταβατικά μέτρα που εφαρμόζονται από την 1η Μαρτίου 1990

Avis juridique important

|

31991R1907

Κανονισμός (ΕΟΚ) αριθ. 1907/91 του Συμβουλίου της 17ης Ιουνίου 1991 για την εφαρμογή της απόφασης αριθ. 8/91 του Συμβουλίου Υπουργών ΑΚΕ - ΕΟΚ για την παράταση της ισχύος της απόφασης αριθ. 2/90 σχετικά με τα μεταβατικά μέτρα που εφαρμόζονται από την 1η Μαρτίου 1990  

Επίσημη Εφημερίδα αριθ. L 170 της 29/06/1991 σ. 0001

ΚΑΝΟΝΙΣΜΟΣ ( ΕΟΚ ) αριθ . 1907/91 ΤΟΥ ΣΥΜΒΟΥΛΙΟΥ  της 17ης Ιουνίου 1991  για την εφαρμογή της απόφασης αριθ . 8/91 του Συμβουλίου υπουργών ΑΚΕ-ΕΟΚ για την παράταση της ισχύος της απόφασης αριθ. 2/90 σχετικά με τα μεταβατικά μέτρα που εφαρμόζονται από  την 1η Μαρτίου 1990ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,  την πρόταση της Επιτροπής,  τη γνώμη του Ευρωπαϊκού Κοινοβουλίου ( 1 ),  Εκτιμώντας :  ότι η ισχύς της τρίτης σύμβασης ΑΚΕ-ΕΟΚ, που υπεγράφη στη Λομέ στις 8 Δεκεμβρίου 1984, έληξε στις 28 Φεβρουαρίου 1990 -  ότι η τέταρτη σύμβαση ΑΚΕ-ΕΟΚ, που υπεγράφη στη Λομέ στις 15 Δεκεμβρίου 1989, δεν έχει ακόμη αρχίσει να ισχύει -  ότι η εφαρμογή της απόφασης αριθ . 2/90 είναι περιορισμένη μέχρι τις 28 Φεβρουαρίου 1991 και ότι η παράτασή της με την απόφαση αριθ . 1/91 λήγει στις 30 Ιουνίου 1991 -  ότι η απόφαση αριθ . 8/91 παρέτεινε την εφαρμογή αυτή μέχρι την έναρξη ισχύος της τέταρτης σύμβασης ΑΚΕ-ΕΟΚ και, πάντως, μέχρι τις 30 Σεπτεμβρίου 1991 το αργότερο -  ότι είναι αναγκαία η λήψη των μέτρων που συνεπάγεται η εκτέλεση της παρούσας απόφασης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Η απόφαση 8/91 του Συμβουλίου υπουργών ΑΚΕ-ΕΟΚ για την παράταση της ισχύος της απόφασης αριθ . 2/90 για τα μεταβατικά μέτρα που ισχύουν από την 1η Μαρτίου 1990 εφαρμόζεται στην Κοινότητα από την 1η Ιουλίου 1991 μέχρι την έναρξη ισχύος της  τέταρτης σύμβασης ΑΚΕ-ΕΟΚ, και πάντως μέχρι τις 30 Σεπτεμβρίου 1991 το αργότερο, με την επιφύλαξη ευνοϊκότερων αυτόνομων διατάξεων που θα θεσπίσει η Επιτροπή όσον αφορά το καθεστώς εισαγωγών των προϊόντων ΑΚΕ .  Το κείμενο της απόφασης επισυνάπτεται στον παρόντα κανονισμό .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Λουξεμβούργο, 17 Ιουνίου 1991 . Για το Συμβούλιο  Ο Πρόεδρος  J . F . POOS   ( 1 ) Γνώμη που διατυπώθηκε στις 14 Ιουνίου 1991 ( δεν έχει ακόμα δημοσιευθεί στην Επίσημη Εφημερίδα ).   ΑΠΟΦΑΣΗ αριθ . 8/91 ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΑΚΕ-ΕΟΚ  για την παράταση της ισχύος της απόφασης αριθ . 2/90 του Συμβουλίου υπουργών ΑΚΕ-ΕΟΚ σχετικά με τα μεταβατικά μέτρα που ισχύουν από την 1η Μαρτίου 1990  Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΟΚ,  Έχοντας υπόψη :  την τρίτη σύμβαση ΑΚΕ -ΕΟΚ, η οποία υπεγράφη στη Λομέ στις 8 Δεκεμβρίου 1984, και ιδίως το άρθρο 291 τρίτο εδάφιο,  την απόφαση αριθ . 1/91 του Συμβουλίου υπουργών ΑΚΕ-ΕΟΚ της 22ας Φεβρουαρίου 1990 για τη μεταβίβαση αρμοδιοτήτων στην Επιτροπή Πρέσβεων ΑΚΕ-ΕΟΚ, όσον αφορά τη λήψη μεταβατικών μέτρων μετά τη λήξη της τρίτης σύμβασης ΑΚΕ-ΕΟΚ,  Εκτιμώντας :  ότι η τέταρτη σύμβαση ΑΚΕ-ΕΟΚ η οποία υπεγράφη στη Λομέ στις 15 Δεκεμβρίου 1989, δεν έχει τεθεί ακόμη σε ισχύ -  ότι η εφαρμογή της απόφασης αριθ . 2/90 είναι περιορισμένη μέχρι τις 28 Φεβρουαρίου 1991 και ότι η παράτασή της με την απόφαση αριθ . 1/91 λήγει στις 30 Ιουνίου 1991 - ότι, συνεπώς, προκειμένου να αποφευχθεί ενδεχόμενη ασυνέχεια στις σχέσεις μεταξύ των  κρατών ΑΚΕ και της Κοινότητας, κρίνεται σκόπιμη η παράταση της ισχύος της εν λόγω απόφασης,  ΑΠΟΦΑΣΙΖΕΙ :  Άρθρο 1  Η απόφαση αριθ . 2/90 του Συμβουλίου υπουργών ΑΚΕ-ΕΟΚ της 27ης Φεβρουαρίου 1990 σχετικά με τα μεταβατικά μέτρα που εφαρμόζονται από την 1η Μαρτίου 1990 παρατείνεται μέχρι την ημερομηνία έναρξης ισχύος της τέταρτης σύμβασης ΑΚΕ-ΕΟΚ, και, πάντως,  μέχρι τις 30 Σεπτεμβρίου 1991 το αργότερο .  Άρθρο 2  Η παρούσα απόφαση αρχίζει να ισχύει την 1η Ιουλίου 1991 .  Λουξεμβούργο . Για το Συμβούλιο υπουργών ΑΚΕ-ΕΟΚ  Για την Επιτροπή Πρέσβεων ΑΚΕ-ΕΟΚ  Ο ΠΡΟΕΔΡΟΣ